**Az Országos Környezetvédelmi Tanács**

**észrevételei és javaslata**

**megmaradó szerves szennyező anyagokról szóló, 2019. június 20-i (EU)**

**2019/1021 európai parlamenti és a tanácsi rendelet végrehajtásával**

**> kapcsolatos egyes rendelkezésekről**

A Tanács üdvözi a Kormány előterjesztés tervezet célját, a 2019.június 20-i (EU) 2019/1021 európai parlamenti és a tanácsi rendelet végrehajtásával kapcsolatos egyes rendelkezésekről, amelyek szerint az idézett EU parlamenti és tanácsi rendelet előírásai értelmében a tagállamoknak szankciós tényállásokat kell meghatározniuk.

A Kormányrendelet-tervezet, mely meghatározza a szankciókat, a környezetben tartósan megmaradó szennyezőanyagok: POP-ok gyártásának, forgalomba hozatalának, felhasználásának és hulladékként történő kezelésének tekintetében

A rendelet-tervezet alapján POP anyagok birtokosának 200.000,- Ft összegű környezetvédelmi bírságot kell megfizetnie, ha a készletre vonatkozó adatok kapcsán a tájékoztatást nem küldi meg a területi környezetvédelmi hatóságnak, vagy a tájékoztatás kiegészítését elmulasztja vagy nem megfelelően teljesíti. A területi környezetvédelmi hatóság a POP-ok engedély nélkül való gyártása esetén 500.000.- Ft összegű környezetvédelmi bírságot szab ki.

Tartani lehet azonban attól, hogy a jelenlegi gazdasági környezetben, ezek az összegek nem jelentenek elegendő visszatartó erőt, ezen különösen veszélyes régóta tiltott vegyi anyagok felhasználásával kapcsolatosan.

Az OKT javasolja ezért, hogy magasabb, minimum az előterjesztésben szereplő összegek duplája legyen a szankciók összege.

2020. Június 3.-án

**Országos Környezetvédelmi Tanács**